hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Apor család (zaláni) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. október 5.
Ugrás a navigációhoz Ugrás a kereséshez
Ez a szócikk a székely primor zaláni Apor családról szól. Hasonló címmel lásd még: Apor család (egyértelműsítő lap).
A zaláni Apor család egy ősrégi evangélikus vallású erdélyi nemesi família, amelynek közös eredete van a bárói/grófi altorjai Apor családdal. A zaláni Apor családnak a székely társadalmon belül primori rangja volt.
1 A család története
A zaláni ág a 17. században a Thököly-féle felkelés után szakadt el az altorjai törzstől; az 1690-ben zajlott zernyesti csatában elesett altorjai Aporok egyikének kiskorú utóda került Zalánba. Az ő házasságából Székely Judittal származik a zaláni Apor család.[1] - ők a "zaláni" nemesi előnevet használják.[2] Apor Ferenc és Székely Judit fia, Apor Pál, akinek a fia, Apor Ferenc, procurator. Ennek a zaláni Apor Ferencnek két fiú gyermeke volt; ők alapították a család két ágát: Apor Ferenc és Apor István.
Zalán Apor Ferenc fia, Sámuel fia, Apor Károly, zaláni földbirtokos volt. Az evangélikus vallású zaláni Apor Károly és László Franciska frigyéből két fiúgyermek született: Apor András és Apor Albert. A legidősebb, Apor András (1839–†?), földbirtokos, feleségül vette kézdi-albisi Bakcsy Polixéniát (1842–1913),[3] kézdi-albisi Bakcsy Dániel, földbirtokos és albisi Bor Klára leányát. Apor András és Bakcsy Polixénia házasságából 4 gyermek született: zaláni Apor Vilma, akinek a férje Ditrói József (1847–1904), mérnök, a kolozsvári mértékhitelesítő hivatal főnöke, zaláni Apor Sándor (1886-1920), akinek a neje Fiala Erzsébet, Apor Berta és Apor Andor.
Apor Károly és László Franciska másik fia, zaláni Apor Albert (1836–1902),[4] zaláni földbirtokos, körjegyző és törvényhatósági bizottsági tag. Hitvese a református nemesi származású gidofalvi Gidofalvy Klára (1839–1904) asszony,[5] akinek a szülei Gidofalvy István, földbirtokos és László Zsófia voltak. Apor Albert és Gidofalvy Klára frigyéből született: az egyik a pártában maradt Apor Ilona kisasszony, a másik zaláni Apor Ferenc, zaláni és kálnoki földbirtokos, aki tovább vitte a családot. Apor Ferenc elvette Téglás Máriát, aki nyolc gyermeket hozott világra. Apor Ferenc és Téglás Mária gyermekei közül: Apor Károly, ifjabb Apor Ferenc, Apor Albert, Apor Klára, Apor Mária, Székely Sándor hitvese, Apor Ilona, Hoffelder Kálmán neje, és Apor László (1896–1982). Apor László Zalánban, 1924. február 27-én feleségül vette Kardos Ágnes (1904–1987) kisasszonyt. Apor László és Kardos Ágnes frigyéből négy leánygyermek született.
Apor István hitvese, albisi Bod Anna volt, akitől egy gyermek született: zaláni Apor Pál, albisi földbirtokos. Az ősbirtoktól elszakadt zaláni Apor Pál feleségül vette gidófalvy Gidófaly Zsófia kisasszonyt, aki két gyermeket hozott világra.[6] Apor Pál és Gidófalvy Zsófia fia, zaláni Apor József (†1846), vármegyei hites esküdt, akinek a neje küküllőfalvi Lukácsffy Flóra volt.
↑ Pálmay József: Háromszék Nemes családjai, Charta, Sepsiszentgyörgy, 2000
↑ www.dynaweb.ro: Székelyföld kulturális havilap - Hargita Kiadó. www.hargitakiado.ro. (Hozzáférés: 2018. június 6.)
↑ Országos Széchényi Könyvtár- gyászjelentések - Apor Andrásné Bakcsy Polixénia
↑ Országos Széchényi Könyvtár - gyászjelentések - Apor Albert
↑ Országos Széchényi Könyvtár - gyászjelentések - Apor Albertné Gidofalvy Klára
↑ Kempelen Béla: Magyar nemes családok 1. kötet Apor (zaláni.).
A lap eredeti címe: „https://hu.wikipedia.org/w/index.php?title=Apor_család_(zaláni)&oldid=25338321”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. október 5., 17:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.